Zhantas/Cleaned-Uzbek_Wikipedia huggingface dataset:
La embajada

La embajada  – Ramon Kampos va Gema R. Neyra tomonidan yaratilgan ispaniyalik triller teleseriali boʻlib uning bosh rollarni Belen Rueda, Abel Folk, Raul Arevalo, Ursula Korbero, Chino Darin, Amaya Salamanka, Maksi Iglesias, Megan Montaner, Alisiya Borrachero va Tristan Ulloa ijro etishgan. Bu filmning syujet Ispaniyaning Taylanddagi siyosiy fitnasi bilan bogʻliq qilib suratga olingan.

 Syujeti 
Bangkokdagi Ispaniya elchixonasida syujet yangi elchi Luis Salinas (Abel Folk) va uning rafiqasi Klaudiya Cernuda (Belen Rueda) kelganidan keyin diplomatik missiyani bajarishda yuzaga kelgan, bir yil oʻtib pul oʻgʻirlanishida taʼsir koʻrsatishda ayblanib qamoqqa olinishilari kabi voqealar kuzatiladi. . Jumladan, elchining qizi Esterning (Ursula Korbero) giyohvand moddalarni saqlash bilan bogʻliq huquqiy muammolari, sevgi munosabatlarini ham bu fimda kuzatamiz. Klaudiyaning qizining yigiti Karlos (Chino Darín) bilan tezyurar poyezd liniyasini qurishni qaytarib olish talab ham qiladi. Klaudiya sudda guvohlik berib, nima boʻlganini oʻrganishga harakat qiladi. 

 Rollarda 

 Ishlab chiqarish va chiqarish 
Ramón Campos va Gema R. Neira tomonidan yaratilgan La embajada, Atresmedia uchun Bambú Producciones tomonidan ishlab chiqarilgan. Suratga olish ishlari 2015-yilning dekabr oyida boshlangan . Aktyorlar ishtirokidagi barcha suratga olishlar qishda (jumladan, Alkobendasda) Madrid mintaqasida boʻlib oʻtdgani sababli, kuchli yashil ekrandan foydalanishadi. Fon rasmlari alohida-alohida Tailandda suratga olingan va xroma kaliti orqali yaqindan olingan kadrlar bilan qoplanadi. Epizodlarni Karlos Sedes va Eduardo Chapero-Jeksonlar boshqarishgan, ssenariy esa Karlos Lopes tomonidan yozilgan. Serialning premyerasi 2016-yil 25-aprelda Antena 3 kanalida boʻlib oʻtadi va birinchi epizodda ajoyib tarzda kanalning 22,5% tomoshabin ulushini oldi. Oʻn bir qismli mavsumning translyatsiyasi 2016-yil 11-iyulda yakunlandi. Mavsum finali efirga uzatilguncha, Atresmedia ikkinchi mavsum uchun hech qanday tayyorgarlik boʻlmasligini eʼlon qiladi. 

 Mukofotlar va nominatsiyalar 
 

 

 
Turkum:Ispan tilidagi televizion shoular
Habib Ahroriy

Habib Ahroriy(1913-yil 15-avgust, Samarqand, Samarqand viloyati (Rossiya imperiyasi) - 1983-yil 30-noyabr, Dushanbe, Tojikiston SSR, SSSR) - yozuvchi hamda tarjimon. Tojikiston xalq madaniyati xodimi, Tojikiston yozuvchilar uyushmasi aʼzosi. 1985-yilgi „Rucha—tojikcha lugʻat“ni tuzish jarayonlarida ishtirok etgan. 

Biografiyasi
Habib Ahroriy 1913-yil 15-avgust kuni Oʻzbekiston SSR tarkibidagi Samarqand viloyatida tugʻilgan. U 1941-yil Toshkent davlat pedagogika institutining rus tili va adabiyoti fakultetini tamomlagan. Mehnat faoliyatini Tojikistondagi nashriyotlarda boshlaydi. 1942-yildan 1948-yilgacha Ishchi-dehqonlar Qizil Armiyasi safida xizmat qilgan. Armiyada payti, Ikkinchi jahon urushida qatnashgan. U 1948-yildan 1950-yilgacha Oʻzbekiston SSR radio qoʻmitasida tojik dasturlar bosh muhariri boʻlgan. 1952-yildan 1953-yilgacha Tojikiston davlat universitetida filologiya fakulteti oʻqituvchisi boʻlib ishladi. 1953-yildan 1954-yilgacha ilmiy xodim sifatida ishlagan. Habib Ahroriy 1955-yil Tojikiston tarixi davlat institutida tarjima nazariyasi boʻlimi mudiri lavozimiga tayinlandi. Biroq, 1957-yilda ayrim sabablarga koʻra, lavozimida ozod etildi. 1977-yilga kelib, yana xuddi shu oliy taʼlim muassasasida tarjima nazariyasi boʻlimiga rahbarlik qildi. Habib Ahroriy 1983-yil 30-noyabr kuni Tojikiston SSR tarkibidagi Dushanbe shahrida vafot etadi.

Ijodi
Habib Ahroriy rus yozuvchisi Nikolay Gogolning „Tergovchi“ hamda „Oy tutilgan kecha“ nomli asarlarini tojik tiliga tarjima qilib, teatrda sahnalashtirishga oʻz hissasini qoʻshdi. 1985-yil chop etilgan yirik „Ruscha-tojikcha lugʻat“ni tuzish va tahrirlash jarayonlarida qatnashgan. Gʻarb yozuvchilar Onor de Balzak, Viktor Gryugo va Alfred de Muselarning asarlarini tojikchaga tarjima qilgan. Bolalar adabiyotidagi yirik asarlardan biri boʻlgan Jonatan Sviftning „Gulliverning sayohatlari“ asarini tojikchaga oʻgirishda boshchilik qilgan. Lev Tolstoyning „Urush va tinchlik“ asarini, Aleksandr Tolstoyning „Insonning bir qismi“ asarini, Fadeyevning „Yosh gvardiya“ va „Palto“ asarlarini tojik tiliga tarjima qilgan.

Mukofotlari
„1-darajali Vatan urushi“ ordeni
„2-darajali Vatan urushi“ ordeni
„Qizil Yulduz“ ordeni bilan 1998-yil taqdirlangan.
Tojikiston xalq yozuvchisi

 

Turkum:Tojikistonlik yozuvchilar
Turkum:Alifbo boʻyicha tarjimonlar
Turkum:Alifbo boʻyicha yozuvchilar
Turkum:Tojikiston faxriy unvoni sohiblar
Turkum:Ulugʻ Vatan urushi qatnashchilari
Kirbi Fabien

Kirbi Fabien (1990-yilning 10-sentyabr sanasida dunyoga kelgan) – Kanadaning sobiq professional futbol hujumchisi va U Sports kompaniyasiga qarashliy UBC Thunderbirds futbol terma jamoasi safida hujum chizigʻi murabbiyi boʻlib ham ishlagan.

 Universitetdagi faoliyati 
Fabien 2008-yildan 2012-yilgacha Kalgari Dinos jamoasi safida MDH futboli oʻynay boshlaydi.

 Professional faoliyati 

 BC Lions 
2011-yilgi MDH mavsumida Kanada Futbol Ligasida Havaskor skautlar jamoasi safida ishtirok etadi va 2012-yilgi CFL loyihasida ishtirok etish huquqiga ega boʻlgan oʻyinchilar reytingida 15 chi eng yaxshi oʻyinchi boʻladi. Kanada Universitetlar oʻrtasida otkaziladigan Sport oʻyinilarida jamoasi bilan toʻqqizinchi oʻrinni egallaydi. 2012-yilgi CFL loyihasida esa BC Lions jamoasi bilan yettinchi oʻrinni egalladi, ammo 2012-yil 28-mayda Kalgari Dinos jamoasi bilan yana bir yil oʻynash uchun qaytishini eʼlon qildi. 2013-yilning 27-mayida „Sherlar“ jamoasi bilan keyingi mavsum uchun shartnoma imzoladi. Fabien „Sherlar“ jamoasi tarkibida besh yil oʻynaydi va 2018-yilda erkin agentga aylanishdan oldin „Sherlar“ jamoasi tarkibida jami 77 ta oʻyinda maydonga tushgan.

 Monreal Alouettes 
Uch oydan koʻproq vaqt davomida jamoasi qolgan Fabien 2018-yil 24-mayda Monreal Alouettes jamoasi bilan shartnoma imzoladi. 2018-yil 25-iyul jamoa safidan chiqiqishiga qadar beshta oʻyinda maydonga tushadi.

 Murabbiylik faoliyati 
2021-yilda Fabien oʻzining birinchi murabbiyi Bleyk Nill tomonidan UBC Thunderbirds jamoasi uchun hujum chizigʻi murabbiyi sifatida ishlashga uchun taklif oladi.

 

 

 Monreal Alouettes profili
 Kanada futbol ligasi profili 
 CFL profile (old link) (2015-yil 23-sentyabrda arxivlaridan)
 BC Lions profile (2014-yil 23-noyabrda arxivlaridan)
Turkum:Yashayotgan insonlar
Turkum:1990-yilda tugʻilganlar
Turkum:UBC Thunderbirds futbol murabbiylari
Turkum:Monreal Alouettes futbolchilari
Turkum:Kalgari shahridan Kanada futboli odamlari
Vladimir Streltsov

Vladimir Fyodorovich Streltsov (1909-yil 24-iyun, Samarqand – 1978-yil 19-iyul, Rostov-Don) – sovet armiyasi gvardiya polkovnigi, Ulugʻ Vatan urushi qatnashchisi, Sovet Ittifoqi Qahramoni (1945).

 Hayoti 
Vladimir Streltsov 1909-yil 24-iyunda Samarqandda tugʻilgan. Moskvadagi ishchilar fakultetining toʻrtta kursini tamomlagan. 1933-yilda Streltsov Qizil Armiya safiga chaqirildi. 1935-yilda Voroshilovgrad harbiy aviatsiya uchuvchilar maktabini tamomlagan. 1937-yilda sovet koʻngilli uchuvchilari jamoasi tarkibida Xitoy hukumatiga yapon bosqinchilariga qarshi kurashda yordam berish uchun yuborildi. U SB bombardimonchi samolyotida 30 ta jangovar topshiriqni bajargan, natijada 1938-yil noyabr oyida Qizil Bayroq ordeni bilan taqdirlangan. 1941-yilda qoʻmondonlik tarkibining harbiylar malakasini oshirish kurslarini tamomlagan. Oʻsha yilning dekabr oyidan Ulugʻ Vatan urushi frontlarida xizmat qilgan.

1944-yil iyulga kelib, gvardiya podpolkovnigi Vladimir Streltsov 75-gvardiya hujum aviatsiya polkining navigatori boʻlgan (1-gvardiya hujum havo diviziyasi, 1-havo armiyasi, 3-Belorussiya fronti). Bu vaqtga kelib u dushmanning harbiy texnikasi va ishchi kuchi kontsentratsiyasiga zarba berish uchun 202 marta hujum qildi va unga katta yoʻqotishlar berdi.

SSSR Oliy Kengashi Prezidiumining 1945-yil 23-fevraldagi farmoni bilan gvardiya podpolkovnigi Vladimir Streltsov Lenin ordeni va „Oltin yulduz“ medali hamda Sovet Ittifoqi Qahramoni unvoni bilan taqdirlandi.

Urush tugaganidan keyin Streltsov Sovet Armiyasida xizmat qilishni davom ettirdi. 1954-yilda polkovnik unvoni bilan zaxiraga oʻtkazildi. Umrining oxirida Rostov-Donda yashagan. Vladimir Streltsov 1978-yil 19-iyulda vafot etgan.

 Mukofotlari 
Vladimir Streltsov beshta Qizil Bayroq ordeni, Aleksandr Nevskiy ordeni, 1-darajali Vatan urushi va Qizil Yulduz ordeni hamda bir qator medallar bilan taqdirlangan.

 
 Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
George Saunders

George Saunders(1958-yil 2-dekabrda tugʻilgan)— amerikalik qisqa hikoyalar, insholar, romanlar va bolalar kitoblari muallifi. Uning asarlari The New Yorker, Harper’s, McSweeney’s, and GQ jurnallarida chop etilgan.Sirakuza universiteti professori Saunders 1994,1996,2000 va 2004-yillarda badiiy adabiyot boʻyicha „Milliy jurnal mukofotini“ yutadi va 1997-yilda „O.Henri Awards“ ikkinchi mukofotni qoʻlga kiritadi.1996-yil PEN/Xeminguey mukofoti,2006-yilda Sonders MakArtur stipendiyasini oladi va shuningdek „CommComm“ qisqa hikoyasi uchun Jahon Fantaziya mukofotini qoʻlga kiritgan.
 Hayoti 
thumb|George Saunders
George Saunders Texasning Amarillo shahrida tugʻilgan.Chikago yaqinidagi Illinoys shtatidagi Oak Forestida yashagan.St. Damian Catholic maktabida oʻqigan va Illinoys shtatidagi Oak Forestdagi Oak Forest oʻrta maktabini tamomlagan. Yigirma yoshining bir qismini u Chikagoda tom yopuvchi, Beverly Hillda qoʻriqchisi sifatida va qassobxonada sotuvchi bo'lib ishlagan.1981-yildaKolorado shtatining Golden shahridagi Kolorado maktabidan geofizika muhandisi boʻlgan.1988-yilda Tobias Wolff bilan birga ishlagan va Sirakuza universitetida ijodiy yozish boʻyicha magistrlik darajasiga ega boʻldi.u yerda yozuvchi Paula Redick bilan uchrashdi va unga uylangan.Ularning ikkkita bolasi bor(Caitlin Saunders va Alena Saunders).
 Asarlari 
 Lincoln in the Bardo
 Tenth of December
 A Swim in a Pond in the Rain
 CivilWarLand in Bad Decline
 Pastoralia
 Fight of the Century
 My Ideal Bookshelf
 The Braindead Megaphone
 Mukofotlari 
Saunders toʻrt marta badiiy adabiyot boʻyicha Milliy jurnal mukofotini qoʻlga kiritadi. Uning birinchi qisqa hikoyalar toʻplami „CivilWarLand in Bad Decline“ 1996-yil PEN/Xeminguey mukofotining finalchisi edi.2001-yilda Saunders Lannan jamgʻarmasi tomonidan badiiy adabiyot boʻyicha Lannan adabiy stipendiyasini oladi.2017-yilda oʻzining „ Lincoln in the Bardo“ nomli birinchi romanini nashr etadi,„Booker Prize“ mukofotini qoʻlga kiritadi va Nyu-York Taymsning bestselleriga aylanadi.
 

 

Turkum:Amerikaliklar
Turkum:Alifbo boʻyicha yozuvchilar
Technovation Girls dasturi

Technovation Girls – yosh ayol-qizlar uchun yetakchilik, ijodkorlik va global muammolarni hal qiluvchi koʻnikmalarni oʻrganish imkoniyatini beruvchi xalqaro texnologik taʼlim boʻyicha notijorat tashkilot. Unda 8-18 yosh oraligʻidagi barcha yosh ayol-qizlar dini, irqi va millatidan qatʼiy nazar qatnashish huquqiga egadirlar. Dastur tanlov tarzida tuzilgan boʻlib, unda qizlar jamoalari bilan ijtimoiy muammolarni hal qiluvchi mobil ilovalar ishlab chiqish uchun birgalikda ishlaydilar. Dastur davomida ishtirokchilar informatika asoslari, foydalanuvchi interfeysi dizayni, ilovalarni ishlab chiqish, bozor tadqiqotlari va tabdirkorlik asoslarini oʻrganadilar.

Technovation Girls qizlarga ilovalarni ishlab chiqishning turli bosqichlarida, jumladan, gʻoyalar yaratish, prototiplash, dasturlash va oʻz gʻoyalarini taklif qilish boʻyicha yoʻl-yoʻriq koʻrsatadigan oʻquv dasturi va resurslarni taklif etadi. Dastur, shuningdek, jamoaviy ish, hamkorlik va samarali muloqot qobiliyatlari muhimligini taʼkidlaydi.Technovation Girls qizlarni nafaqat texnologiya va tadbirkorlikka qiziqishlarini oʻrganish va rivojlantirishga undaydi, balki ularda oʻziga boʻlgan ishonch, yetakchilik qobiliyati va muammolarni hal qilish koʻnikmalarini rivojlantiradi. Dastur texnologiya sanoatidagi gender tafovutini bartaraf etish va koʻproq qizlarni STEM (fan, texnologiya, muhandislik va matematika) sohalarida martaba izlashga ilhomlantirishga qaratilgan.

 Kelib chiqish tarixi 
2006-yilda Iridescent sifatida tashkil etilgan Technovation kompaniyasi bosh direktori Tara Chklovski USCda muhandis sifatida ishlay boshlagan paytda ushbu dastur gʻoyasi ustida ishlay boshlagan. Tara oʻzining kursdoshlariga qarab, xonada ayollar va tashabbus qiluvchi insonlar qanchalik kamligini tushundi. Buni oʻzgartirishga qaror qildi – nafaqat oʻz guruhida, balki hamma joyda – yoshlarga murojaat qilish va ularni fan, texnologiya va innovatsiyalar haqida hayajonlantirish uchun tashkilotni boshladi.

thumb|2019-yildagi dasturdan lavha

Technovation-ning birinchi dasturi, Family Science, 2007 yilda Los-Anjelesdagi maktablardan birida boshlangan va keyin bu hududdagi koʻproq maktablarga va oxir-oqibat San-Fransisko koʻrfaziga tarqaldi. U yerdan tashkilot oʻsishni boshladi, maktabda dasturlar yaratishni oʻrgandi, Nyu-York, Chikago va Floridaga tarqaldi. Va keyin, 2010 yilda, Technovation Girls dasturi ishga tushirildi. 2012 yilda barcha yoshdagi talabalar uchun amaliy dizayn muammolariga bagʻishlangan sayt ishga tushirildi va 2013 yilda dasturlar global miqyosda tarqaldi.

2013-yildan beri dastur oʻz modelini takomillashtirish, kuchliroq oʻquv dasturini ishlab chiqish, koʻproq soha mutaxassislarini, murabbiy, hakam va maslahatchi sifatida jalb qilish hamda dasturlarning taʼsiri va uni qanday chuqurlashtirishni oʻrganishga eʼtibor qaratdi https://www.technovation.org/about/. Technovation Girls/About. Qaraldi: 15-sentabr, 2023-yil..

 
 Technovation rasmiy web sahifasi
 Iridiscent. Theory of mind
Sabahattin Eyyuboglu

Sabahattin Eyyubogʻlu (1908 – 1973-yil 13-yanvar) – turk yozuvchisi, esseist, tarjimon va kino prodyuseri.

 Biografiyasi 
Sabahattin Eyüboğlu 1908-yilda Trabzon.yaqinidagi Black Sea sohilidagi Akçaabat shahrida tugʻilgan. Uning otasi Mehmet Rahmi Trabzon gubernatori edi va Mustafa Kemal Atatürk tomonidan parlament aʼzosi etib saylangan

Sabahattin Trabzon litseyini tamomlagan va Fransiyaga Dijon, Lion va Parijda fransuz tilini oʻrganish uchun yuborilgan. Turkiyaga qaytgach, Istanbul universitetiga dotsent, professor Spitzer va Auerbaxning yordamchisi etib tayinlandi. 1939-yilda Maorif vaziri Hasan Ali Yujel uni Maorif vazirligiga tayinladi va 1947-yilgacha shu yerda ishladi. Shuningdek, u jahon adabiyoti durdonalarini tarjima qilish bilan shugʻullanuvchi yangi tashkil etilgan boʻlim – Tarjima boʻlimiga direktor oʻrinbosari etib tayinlandi. Xuddi shu davrda u qishloq institutlarining juda kuchli tarafdori edi va oʻzi Anqara yaqinidagi Hasanogʻlan qishloq institutida dars berdi.

Vazir Hasan Ali Yujelning qulashi bilan u oʻz lavozimini yoʻqotdi va Fransiyadagi turk talabalari inspektori sifatida Parijga joʻnadi. Istanbulga qaytib, 1960-yilgacha universitetdagi lavozimiga qaytdi. Uning ismi 1960-yilda universitet tomonidan ishdan boʻshatilgan 147 ta professor orasida edi, u aybsiz deb topildi va oʻz lavozimiga qaytishni soʻradi, u rad etdi. Istanbul texnika universitetida sanʼat tarixidan dars bergan, tarjima ishlari bilan shugʻullangan.

1973-yil 13-yanvarda yurak xurujidan vafot etdi va Istanbuldagi Merkezefendi qabristoniga dafn qilindi.

 Faoliyati 
Sabahattin Eyüboğlu taniqli yozuvchi, sanʼatshunos, zoʻr tarjimon, shuningdek, oʻz mamlakatidagi birinchi hujjatli film prodyuserlaridan biridir.

Uning tarjimon sifatidagi hissasi katta va beqiyos. Uning tarjimasi Mishel de Monten, Jean de La Fontaine, Ivan Goncharov, William Shakespeare, Plato, Albert Camus, Fransua Rabelais, PolValeriy, Jean-Paul Sartre, Aristophanes, Umar Xayyom, Artur Miller , Frans , BertrandRussel Fransua-Noel Babeuf va boshqalar. Shuni ham unutmaslik kerakki, Otaturk tomonidan til islohoti amalga oshirilgach, uning tarjima idorasidagi faoliyati arab va fors soʻzlaridan tozalangan yangi turkiy tilni hayotga tatbiq etishda muhim oʻrin egallashiga imkon berdi.

 

 

 Shekspir turk tilida
 Eyüpoğlu oilasi
 Eyüpogʻlari

Turkum:1973-yilda vafot etganlar
Turkum:1908-yilda tugʻilganlar
Shavkat Shukurov

Shavkat Shukurov(1933-yil 15-iyul, Samarqand viloyati, Oʻzbekiston SSR, SSSR – 2009-yil 11-yanvar, Samarqand viloyati, Oʻzbekiston Respublikasi) – jurnalist, oʻqituvchi, filolog, adabiyotshunos. U filologiya fanlari doktori, professor.

 Biografiyasi 
Shavkat Shukurov 1933-yil 15-iyul kuni Oʻzbekiston SSRga qarashli boʻlgan Samarqand viloyatida tugʻilgan. Samarqand shahridagi umumtaʼlim oʻrta maktabni tugatgach, 1954-yili Samarqand davlat universitetining tarix fakultetiga oʻqishga qabul qilinadi. 1959-yilda shu oliygohni muvaffaqiyatli tamomlaydi. U 1959-yildan 1961-yilgacha Tojikiston Vazirlar Kengashi muharriri lavozimida ishladi. Shavkat Shukurov 1961-yil oʻzi tugʻilgan Samarqand shahriga qaytib keldi. 1961-yildan 1992-yilgacha „Maorif va madaniyat“ gazetasida ishladi. 1992-yildan 2004-yilgacha Lenin nomidagi Tojikiston davlat universitetining sharq tillari kafedrasida mudir boʻlib ishladi. Shavkat Shukurov 2004-yildan 2009-yilgacha Samarqand madaniyat markazida bosh mutaxassisi sifatida faoliyat yuritdi. U Buxoro, Dushanbe hamda Toshkent shaharlariga borib, ilmiy faoliyat bilan shugʻullangan. 
Shavkat Shukurov 2009-yil Oʻzbekiston Respublikasi tarkibidagi Samarqand viloyatida vafot etgan.

 Ilmiy faoliyati 
Shavkat Shukurov allomalarning va adabiyot sohasidagi insonlarning hayoti va ijodiga oid maʼlumotlarni oʻrganib chiqqan. Soʻng, uhsbu shaxslarning aksariyat asarlarini tojik tiliga tarjima qilgan:
 Alisher Navoiy
 Rudakiy
 Bedil
 Nizomiy Ganjaviy
 Abdurahmon Jomiy
 Xoʻja Ahror Valiy
 Shavkat Buxoriy
 Umar Xayyom
 Fuzuliy
 Ahmad Donish
 Mahmud Qoshgʻariy
 Sadriddin Ayniy
 Jaloliddin Rumiy
Bundan tashqari „Hind xalqlarining urf–odatlari, qadriyatlarining hayot tarzida oʻrni“, „Bedil sheʼriyatining oʻziga xosligi“, „Bedil va Umar Xayyomning sheʼriyatidagi oʻxshashliklar“ hamda „Ahmad Donishning donishmandligi“ mavzularida dissertatsiyalarni himoya qilgan. Shavkat Shukurovning ilmiy ishlari, asosan Bedil bilan bogʻliq edi. Barcha shaxslardan ham koʻra, Bedilning ijodiyoti va hayoti haqida koʻp izlanishlar olib bordi. Bedilning sheʼriy uslubidan ilhomlangan holda, „Dunyo posbonlari“ nomli kitobi nashr etildi. 

 

Turkum:Samarqandda tugʻilganlar
Turkum:Sovet professorlari
Jahim ibn Savfon

Abu Muhriz al-Jahm ibn Safvon at-Termiziy ( Samarqand — Marv) islom ilohiyotchisi, ilk kalom maktabining asoschisi.

 Biografiyasi 
Jahm ibn Safvon arab qabilasi Banu Rasibning ozod qilingan qul(mavlo)laridan boʻlib, Samarqandda tugʻilgan, Termizda, keyin esa Kufada yashagan. Ibn Safvon Kufada ilohiyot olimi Jad ibn Dirham bilan uchrashgan va keyinchalik uning gʻoyalari targʻibotchisi boʻlgan. Vataniga qaytib, Jahm ibn Safvon ilohiyotchilar bilan bahslasha boshlagan, ular orasida Qur’onning taniqli sharhlovchisi Muqotil ibn Sulaymon ham boʻlgan. Jahm 734—736-yillardagi Xuroson umaviylar hokimi Nasr ibn Sayyorga qarshi qoʻzgʻolonda qatnashgan, qoʻzgʻolon rahbari al-Horis ibn Surayjning kotibi boʻlgan. Keyinchalik u umaviylar tomonidan asirga olingan va 745—746(128 hijriy) yili Marvda qatl etilgan.

 Taʼlimi 
Jahm ibn Safvon taʼlimoti moʻtazilizmga asoslangan. Jahm ibn Safvon ham moʻtaziliylar singari Allohning abadiy mavjudligini va Allohni koʻrish imkoniyatini inkor etgan. U oʻzining ustozi al-Jad ibn Dirham singari Allohga qandaydir antropomorfik xususiyatlarni berish mumkin emasligi pozitsiyasini himoya qilgan. Jahmitlarning muxoliflari Alloh taʼlimotini oʻzlarining panteistik moyilliklari bilan bogʻlaganlar

 Jabrizm 
Jahm ibn Safvon jabrizmning ekstremal shakli, fatalizmga asos solgan kishi hisoblanadi. U inson mustaqil harakat qila olmaydi, u passiv, uning harakatlari tabiatdagi harakatlar kabi Alloh tomonidan yaratilgan deb hisoblagan.

 Murjizm 
Jahm ibn Safvon fikricha, iymon (iymon) faqat Alloh haqidagi bilimdir, kufr esa u zot haqidagi johillikdir. Iymon turli odamlar uchun har xil maʼnoga ega boʻlishi mumkin emas va paygʻambar hamda oddiy moʻmin uchun bir xil narsadir. Agar biror kishi Allohdan voz kechib, U haqidagi ilmni yoʻqotmasa, u kufrga (kufr holatiga) tushmagan boʻladi, yoki aksincha boʻlsa u dindan chiqadi.

 Shogirdlari 
XII asr boshlarida Nehavendda jahmit maktabi faoliyat koʻrsatgan, u asosan koʻp sonli Ibn Savfonning shogirdlari bilan mashhur (Ahmad ibn Hanbala, Ibn Kutayba, Ad-Dorimiy va boshqalar). Jahm ibn Safvon shogirdlari orasida Diror ibn Amr (vaf. 815), Bishr al-Mariyiy (vaf. 833) va al-Husayn an-Najjarni alohida taʼkidlash joizki, ular islomning katta olimlari hisoblanadi. Jahm ibn Safvon va uning izdoshlari bitiklari bizgacha yetib kelmagan. Jahmitlarning bir qismi oxir-oqibat Mutakkalimlarga qoʻshilishgan.

 

 Djaxm ibn Safvan / Roщin M. Yu. // Grigorev – Dinamika Elektronniy resurs. – 2007. – S. 639. – (Bolshaya rossiyskaya ensiklopediya : v 35 t. / gl. red. Yu. S. Osipov ; 2004—2017, t. 8). – ISBN 978-5-85270-338-5.
 Ali-zade A. A. Djabriti // Islamskiy ensiklopedicheskiy slovar. – M. : Ansar, 2007. – S. 219. – ISBN 978-5-98443-025-8. (CC BY-SA 3.0)
 Djaxm ibn Safvan // Novaya filosofskaya ensiklopediya: V 4 tt. M.: Misl. Pod redaksiey V. S. Styopina. 2001.
 DJAXM ibn SAFVAN Abu Muxriz / Slovar po islamu A. Kolodina
Turkum:745-yilda vafot etganlar
Turkum:Samarqandda tugʻilganlar
Hasan ibn Qatoda

Hasan ibn Qatoda ibn Idris al-Hasaniy 1220-1222-yillarda Makka amiri boʻlgan.

Qatoda ibn Idris va Anaza qabilasidan bo‘lgan ayoldan tug‘ilgan.

Hasan ibn Qatoda otasining vafotidan keyin amirlikni egallaydi. Abu Shama, Zahabiy va Ibn Kasir kabi ko‘pgina ga ko‘ra, Qatoda hijriy 617-yil Jumada I (1220-yil iyul)da vafot etgan. Al-Munziriy hijriy 617-yil II Jumada oyining oxirlarida (1220 yil avgust oxiri) vafot etganini yozsa, Ibn al-Asir esa hijriy 618-yil II Jumadada (1221-yil iyul/avgust) vafot etganini yozadi. Tarixchilar Hasan amirlikni qo‘lga kiritish uchun otasini, ukasini va amakisini o‘ldirganini ta'kidlaydilar.

Hasan hijriy 619-yilning rabiul-avval oyida (1222-yil aprel/may) Yamanning Ayyubiy amiri al-Masud Yusuf tomonidan taxtdan tushirilgan. Hasan onasining qabilasiga qochdi, keyin Damashqqa, keyin Bag‘dodga qochib ketdi va hijriy 623-yili (milodiy 1226) vafot etdi. Shia bo'lgan Hasan Muso al-Kozim mashhadiga dafn etilgan.

 Ma'lumotnomalar 

 
 
 
 
 

Turkum:Tugʻilgan yili nomaʼlum boʻlgan kishilar
Turkum:1226-yilda vafot etganlar
Turkum:Makka shariflari
Shavkat Niyoziy

Shavkat Niyoziy(1927-yil 19-dekabr, Samarqand viloyati, Oʻzbekiston SSR, SSSR - 2021-yil 15-mart, Moskva shahri, Rossiya Federatsiyasi) - sovet va tojik tanqidchisi va adabiyotshunosi. U Tojikiston SSR da xizmat koʻrsatgan madaniyat xodimi, RSFSRda xizmat koʻrsatgan madaniyat arbobi, Tojikiston yozuvchilar uyushmasi aʼzosi. likda u teatr fanlari doktori, professor. 

Biografiyasi
Shavkat Niyoziy 1927-yil 19-dekabr kuni Oʻzbekiston SSR tarkibidagi Samarqand viloyatida tugʻilgan. Oʻrta maktabni tamomlagandan soʻng, 1944-yil Dushanbe davlat pedagogika institutiga qabul qilinadi. Shu oliygohni 1948-yil muvaffaqiyatli tamomlaydi. Bir muddat shu universitetda oʻqituvchilik qilgan. Shavkat Niyoziy 1957-yil Tojikiston Fanlar Akademiyasi Jurnalistika institutida nomzodlik dissertatsiyasini himoya qiladi. U Sovet Ittifoqi parchalangunga qadar, Moskvadagi SSSR Yozuvchilar uyushmasida adabiy maslahatchi hamda tojik adabiyoti boʻyicha masʼul kotib boʻlgan. U uzoq yillar davomida Maksim Gorkiy nomidagi davlat teatr sanʼat institutida ishlagan. Vafotiga qadar, Mustaqil Davlatlar Hamdoʻstligi yozuvchilar uyushmasi xalqaro tashkilotining Ijroiya qoʻmitasi raisining maslahatchisi boʻlgan. Shavkat Niyoziy 1997-yili Moskvada „Doʻstlik“ ordeni bilan mukofotlangan. Shavkat Niyoziy 2021-yil 15-martda Rossiya Federatsiyasining Moskva shahrida vafot etdi.

Ilmiy faoliyati
Shavkat Niyoziy 1947-yildan sovet xalqlari adabiyoti, ayniqsa, tojik adabiyotining rivojlanish bosqichlarini tadqiq qilishni boshladi. Uning ilk ilmiy maqolasi 1948-yili nashr qilingan. Uning xuddi shu yili „Sovet xalqlarining adabiyot tarixi“ nomli kitobi chop etildi. 

Shavkat Niyoziyning 1967-yili „Mushoira“, 1973-yilda „Doʻstlar ovozi“, 1985-yil „Moviy togʻlar boʻyida“ hamda 1987-yilda „Lolaqizgʻaldoq“ nomli kitoblari Moskvada nashrdan chiqdi.

 

Turkum:Samarqandda tugʻilganlar
Abdulla Alishayev

Abdulla Telman Alishayev (2008-yil 2-sentyabr kuni vafot etgan) – Rossiyalik, dogʻistonlik jurnalist va yozuvchi boʻlgan. Alishayev Dogʻiston Respublikasidagi mashhur islomiy telekanalda teleboshlovchi boʻlib ishlagan.

 Karyerasi 
Abdulla Alishayev faoliyat yuritgan musulmon telekanali Islomiy mavzudagi taniqli teledasturlardan biri boʻlgan. Bu teledastur TV Chirkey (TV-Chirkei)da namoyish etilib boriladi. Shuningdek, u Dogʻiston va Rossiyadagi fundamentalistik islom harakatiga raqiblik qilib kelgan. U „Chirkey“ telekanalida efirga uzatilgan radikal koʻrinishli islomni tanqidga oluvchi hujjatli filmni olib borgan. Alishayev qoʻshni davlatlardan biri Chechenistonda keng ommalashgan vahhobiylikni qattiq tanqidga oladi. Shuningdek, u islom dinining tarafdori boʻlib, islomning moʻtadil shakllarini faol ravishda targʻib qilgan.

 Oʻlimi 
Abdulla Alishayev 2008-yili 2-sentyabrda kechki paytda oʻz mashinasini haydab ketayotganda, ikkita nomaʼlum shaxs tomonidan boshi va yelkasiga oʻq uzilgan. Voqea Dogʻistonning poytaxti Maxachqal’a shahrida yuz bergan. U jarohat olgandan soʻng, darhol Maxachqal’aning markaziy kasalxonasiga olib borilib, operatsiya qilingan. Biroq, Alishayev 2008-yilning 3-sentyabrida vafot etadi. Uning dafn marosimiga 1000 dan ziyod odam qatnashgani aytiladi.

Alishayevning oʻldirilishi Ingushetiya.ru saytining egasi boʻlgan jurnalist va tadbirkor Magomed Yevloyevning oʻlimidan uch kun oʻtmasdan sodir boʻlgan. Magomed Yevloyev Ingushetiya Respublikasida politsiya tomonidan otib oʻldirilgan edi.
 Reaksiya 
Abdulla Alishayevning oʻldirilishi haqida AQSh Davlat departamentining matbuot kotibi Sean McCormack: „Boʻlgan voqea uchun javobgar odamlar boʻlmogʻi kerak. Afsuski, Rossiyada ham oʻz faoliyatini olib bormoqchi boʻlgan jurnalistlarga qarata boʻlib oʻtgan zoʻravonlik va qotilliklarning achinarli tarixi saqlanmoqda. Ammo, Rossiyada erkin matbuotning xodimlariga yoki erkin matbuotga ishga joylashmoqchi boʻlganlarga qarata sodir boʻlayotgan tahdidlar, qoʻrqitish va zoʻravonlikning qaysi turi boʻlsa ham qabul qilinishi mumkin emas“,- deb aytadi.

 

Turkum:2008-yilda vafot etganlar
Turkum:Rossiyada o'qotar quroldan o'lim topganlar
Turkum:O'ldirilgan rossiyalik jurnalistlar
Turkum:Rossiyada o'ldirilgan odamlar
Turkum:Dog'istonlik odamlar
Aleksandr Volkov (1917)

Aleksandr Ivanovich Volkov (1917-yil, Samarqand viloyati – 1944-yil 19-sentyabr, Latviya SSR) – Sovet Ittifoqi Qahramoni, 326-tank batalyonining tank komandiri, 117-tank brigadasi, 1-tank korpusi, 6-gvardiya armiyasi, Boltiq fronti leytenanti.

 Hayoti 
Aleksandr Ivanovich Volkov 1917-yilda Samarqand viloyatida ishchi oilasida tugʻilganНыне — посёлок городского типа в а..

1938-yildan Sovet Armiyasi safida xizmat qila boshlagan. Qizil Armiya tank maktabini tamomlagan. Aleksandr 1944-yildan KPSS (b) va KPSS aʼzosi.

Ulugʻ Vatan urushi qatnashchisi. U 1944-yil avgustdan faol tarzda armiyada xizmat qilgan. 326-tank batalyonining tank qoʻmondoni leytenant Aleksandr Volkov 1944-yil 18-sentyabrda Dobele (Latviya) shahri yaqinidagi jangda dushmanning katta qoʻshinlari bilan jangga kirdi va birinchi oʻqdan dushman tankiga oʻt qoʻydi. Keyingi ikkita oʻq bilan yana 2 dushman tankini yoʻq qildi. Jang paytida unga yoʻldosh boʻlgan yuk koʻtaruvchi va pulemyotchi halok boʻldi. Volkov yarador boʻldi, lekin jangni davom ettirdi va yana 1 ta dushman tankini yoʻq qildi.

Aleksandr Ivanovich Volkov 1944-yil 19-sentyabr kuni u Strupdeguņuda boʻlgan janglarda jarohatlanganМесто расположения мызы Струпдегуни .. Aleksandr olgan jarohatlaridan 5234-sonli jarrohlik koʻchma dala kasalxonasida vafot etdi. U Jelgava viloyati, Virtsava cherkovining Virtsava qishlogʻida dafn etilgan (hozirgi Latviya).

 Mukofotlari 
Volkov 1945-yil 24-martda vafotidan keyin Sovet Ittifoqi Qahramoni unvoni berilgan. Shuningdek, Lenin ordeni, Qizil Yulduz ordeni va bir qancha medallar bilan taqdirlangan.

 

Turkum:1917-yilda tugʻilganlar
Turkum:Leytenantlar (SSSR)
Turkum:Ulugʻ Vatan urushi qatnashchilari
Turkum:Sovet Ittifoqi Kommunistik Partiyasi aʼzolari
Kim Gi-jung

Kim Gi-jung yoki Kim Ki-jung (koreyscha talaffuzi: kim.ɡi.djung yoki kim ki.djung; 1990-yilning 14-avgust sanasida tugʻilgan) – Janubiy koreyalik badminton oʻyinchisi. Rio shahrida 2016-yilda boʻlib oʻtgan Yozgi Olimpiada oʻyinlarida erkaklar oʻrtasida juftlik bahslarda ishtirok etgan.

 Faoliyati 
2008-yilda Oʻsmirlar oʻrtasidagi Jahon Chempionatida Eom Hye-Won bilan hamkorlikda, aralash juftlik bahslarida bronza medalini qoʻlga kiritishga muvaffaq boʻlgan. 2009-yilda Kvon Yi Gu bilan hamkorlikda erkaklar oʻrtasidagi bahsda, umumjamoa hisobida kumush medalni qoʻlga kiritgan. Gonkong shahridagi Sharqiy Osiyo oʻyinlarida ham qatnashib, juftlik bahsda kumush medalni qoʻlga kiritgan. 2011-yilda Turkiya xalqaro turnirida Kim Sa-rang bilan hamkorlikda erkaklar oʻrtasida musobaqada gʻolib chiqqan.

2012-yilda Kim Sa-rang bilan Yaponiya Ochiq turnirida birinchi Superseriya chempionligini qoʻlga kiritgan. Ular soʻnggi turda malayziyalik Koo Kien Keat va Tan Boon Heong juftligi ustidan gʻalaba qozonishgan. 2012-yilda Xitoyning Qingdao shahrida boʻlib oʻtgan, Badminton boʻyicha Osiyo Chempionatining soʻnggi turida yaponiyalik Hiroyuki Endo va Kenichi Hayakawa juftligini magʻlub etib, oltin medalni qoʻlga kiritishgan. 2012-yilning sentyabr oyida Indoneziyadagi Masters turnirida erkaklar oʻrtasidagi juftlik bahslarida ham gʻoliblikni qoʻlga kiritishgan.

2015-yilda Kim Sa-rang bilan Korea Masters Grand Prix Gold turnirining erkaklar oʻrtasidagi juftlik musobaqasida gʻolib boʻlishgan. Ular final bosqichida Ko Sung Xyon va Shin Baek Cheolni 16:21, 21:18, 21:19 hisob bilan magʻlub etishgan. Shuningdek, Chay Biao va Xong Veyni magʻlub etib, Xitoyning Ochiq Super Seriyalar Boshlangʻich musobaqasida ham yutib chiqishgan. 2016-yilda Malayziyadagi Superseriyalar boshlangʻich turnirida ham gʻoliblikni qoʻlga kiritishgan. U va Kim Sa Rang chorak final bosqichida xitoylik raqibini, yarim finalda esa dunyoning 1-raqamli juftligi Li Yong Dae va Yu Yon Sonni magʻlub etishgan. Final bosqichida Chay Biao va Xong Veyni 21:19, 21:15 hisobida magʻlub etishgan. Kim Sa Rang bilan yozgi Olimpiya oʻyinlaridagi erkaklar oʻrtasida, juftlik bahslarda qatnashishgan va chorak finalda xitoylik Fu Haifeng va Chjan Nanni 21:11, 18:21 va 22:24 hisobida magʻlub etishgan.

 

1. „Players: Kim Gi Jung“. Badminton World Federation. Retrieved 26 January 2017.Arxivlandi 15-iyun 2023-yil

2. „리우올림픽배드민턴 男복식 김사랑-김기정, 조별리그 첫패“. Kyunghyang Shinmun (in Korean). Retrieved 26 January 2017.Arxivlandi 15-iyun 2023-yil

3. „India, Singapore create history in BWF Junior Championships 2008“. en.olympic.cn. Chinese Olympic Committee. Retrieved 26 January 2017.Arxivlandi 15-iyun 2023-yil

4. „제5회 동아시아경기대회“. www.badmintondaily.co.kr (in Korean). 배드민턴데일리. Retrieved 26 January 2017.Arxivlandi 15-iyun 2023-yil

Turkum:Yashayotgan insonlar
Turkum:1990-yilda tugʻilganlar
Gemzse

right|thumb|300x300px| Vengriyadagi Szabolcs-Szatmar-Bereg okrugining joylashuvi
Gemzse — Vengriyaning sharqiy qismidagi Shimoliy Buyuk tekislikdagi Sabolcs-Szatmár-Bereg okrugidagi qishloq. Arxiv ida 1347-yilda qayd etilgan. Ko'p asrlar davomida, serflar ozod bo'lgunga qadar, bu yer asosan Karoliy graflariga tegishli edi.

Gemzse qishloq xo'jaligi hududida joylashgan bo'lib, o'ziga xos qumli sariq tuproqqa ega. Bu ustunlik qiladigan kartoshka va tamaki kabi ekinlar uchun ideal. Shahar protestant cherkovining mustaqil qo'ng'iroqlari bilan mashhur. U 1789-yilga to'g'ri keladi va hech qanday metall tirnoqsiz yog'och boshoqlar bilan qurilgan. Mintaqadagi ko'plab qishloqlarda joylashgan qo'ng'iroq ohangining afzalligi shundaki, qo'ng'iroqni yer sathidan osongina chalish mumkin.

1800-yillarning oxirlarida Gemzse aholisining taxminan 10% yahudiy dehqonlardan tashkil topganHungarian Jewish census, bu Yevropa uchun odatiy emas, yahudiylar asosan savdo bilan shugʻullangan. Holokost paytida fashistlar Vengriya yahudiylarining ko'pini, jumladan qishloq yahudiylarini o'ldirishdiDocumentation of the village's Jews murdered in the Holocaust bugungi kunda hech qanday yahudiy qolmagan, ammo yahudiy qabristoni saqlanib qolgan va nasroniy qabristonidan yo'lning narigi tomonida joylashgan.
left|thumb|414x414px| Qo'ng'iroq ohangini havodan suratga olish

 Geografiyasi 
U maydonni egallaydi va 930 nafar aholisi bor (2015).

 

 Tashqi 

 JewishGen veb-saytida Gemzsedagi yahudiy jamiyati .

Category:Articles with short description
Category:Short description is different from Wikidata
Category:Pages using infobox settlement with no map
Category:Pages using infobox settlement with no coordinates
Turkum:Vengriya geografiyasiga oid chala maqolalar
Anthony Daniels

Turkum:Articles with hCards
Anthony Daniels (1946-yil 21-fevralda tugʻilganJimmy Kimmel Live interview with J. J. Abrams and cast of The Rise of Skywalker (Jimmy Kimmel Live official YouTube channel)) – Angliyalik aktyor. "Yulduzlar jangi" filmidagi roli bilan mashhur.

Daniels „Uzuklar hukmdori“ (1978) filmining Ralph Bakshi animatsiyasida Legolasga ovoz bergan. U Britaniya televideniyasida vaqti-vaqti bilan turli dramalarda, jumladan „Prime Suspect“ filmida Helen Mirren rolini oʻynagan. Daniels hozirda Karnegi Mellon universitetining Koʻngilochar texnologiyalar markazida yordamchi professor boʻlib faoliyat olib bormoqda.

 Yoshligi 
Daniels Angliyaning Wiltshire shtatidagi Salisbury shahrida plastmassa kompaniyasi rahbarining oʻgʻli boʻlib dunyoga kelganLubow, Arthur. „The Forces Behind Jedi: Making Movie History Took Lucas & Co. to the Outer Limits“, People, vol. 20, no. 6, 8 August 1983.. U Giggleswick maktabida tahsil olgan va universitetda ikki yil huquqni oʻrgangan, keyin havaskor dramaturgiyalarda qatnashish va Rose Bruford kollejiga oʻqishni tashlab ketgan. 1974-yilda kollejni tugatgandan soʻng, Daniels BBC radiosida va „The Young Vic“ da Buyuk Britaniya milliy teatrida ishlagan. Teatrda ishlayotganida, u „Yulduzlar jangi“ filmi rejissyori George Lucas bilan uchrashishga taklif qilingan. Daniels dastlab intervyuni rad etgan, lekin uning agenti Lukas bilan uchrashishga koʻndirgan.

 Faoliyati 

Daniels "Yulduzlar jangi" ning barcha badiiy filmlarida C-3PO rolini oʻynagan („Han Solo: yulduzlar jangi“ tashqari). Daniels C-3PO-ni asl trilogiyaga asoslangan "Yulduzli urushlar" radiosidagi serialda ijro etgan.

 Boshqa aktyorlik rollari 
Daniels „Uzuklar hukmdori“ (1978) filmining Ralf Bakshi animatsiyasidagi Legolasga ovoz berga. U Britaniya televideniyesida vaqti-vaqti bilan turli dramalarda, xususan, Xelen Mirren rolini oʻynagan. U shuningdek, Britaniyaning „I Bought a Vampire Motorcycle“ (1990) dahshat filmida ruhoniy rolini ham ijro etgan.

 Boshqa ishlar 
Daniels Carnegie Mellon Universityning Koʻngilochar Texnologiyalar Markazida yordamchi professor boʻlib faoliyat olib boradi. 

 

Turkum:Angliyalik erkak televideniye aktyorlari
Turkum:Ingliz erkak film aktyorlari
Turkum:Yashayotgan insonlar
Turkum:1946-yilda tugʻilganlar
Abu Hafs Umar Murtazo

Abu Hafs Umar Murtazo- (arab. أبو حفص عمر المرتضى بن أبي إبراهيم اسحاق بن يوسف بن عبد المؤمن) (vaf.- 1266) 1248-yildan vafotigacha hozirgi Marokashning bir qismida muvahhidlar xalifasi boʻlgan "المدارس المرينية: بين رغبة المخزن ومعارضة الفقهاء". زمان (in Arabic). 2015-04-03. Retrieved 2020-05-22.
Sources.

Hayoti
U xalifa boʻlgan davrda muvahhidlar nazorati ostidagi Marokash hududi uning atrofidagi mintaqaga, jumladan Marrokashga qisqartirildi. U Mariniylar uchun oʻlpon toʻlashga majbur boʻldi. U oʻzining amakivachchasi Abu al-Ula al-Vosiq Idris tomonidan Mariniy hukmdori Abu Yusuf Yaqub ibn Abdulhaqning yordami bilan hokimiyatdan agʻdarildi, keyin Idris II oʻzini xalifa deb eʼlon qildi حجي، محمد. (2000). معلمة المغرب : قاموس مرتب على حروف الهجاء يحيط بالمعارف المتعلقة بمختلف الجوانب التاريخية والجغرافية والبشرية والحضارية للمغرب الاقصى : بيبليوغرافيا الاجزاء الاثني عشر المنشورة. Maṭābiʻ Salā. p. 3749. OCLC 49744368..

U Magʻribiy yozuviga qiziqib,Marrakashdagi masjidi madrasasida birinchi ommaviy qoʻlyozma transkripsiya markazini tashkil qilgan.File:Gio.jpg 
 

turkum:Islom tarixi
turkum:islom
Farshed Zehniy

Farshed Zehniy (1958-yil 15-yanvar, Samarqand viloyati, Oʻzbekiston SSR, SSSR) – muhandis-arxitektor, texnika fanlari nomzodi, Rossiya Fanlar akademiyasi aʼzosi, Rossiyada xizmat koʻrsatgan quruvchi, xalqaro geotexniklar jamiyati aʼzosi.

 Biografiyasi 
Farshed Zehniy 1958-yil 15-yanvar kuni Oʻzbekiston SSRga qarashli boʻlgan Samarqand viloyatidagi Bogʻimayon qishlogʻida tugʻilgan. U adabiyotshunos olim Toʻraqul Zehniyning nabirasi hisoblanadi. Farshed Zehniy 1975-yil Osimiy nomidagi Tojikiston davlat texnika universitetining qurilish fakultetiga oʻqishga qabul qilingan. Ushbu oliygohni 1980-yil muvaffaqiyatli tamomlagan. U 1980-yilda SSSR Davlat qurilishi tashkiloti qoshidagi Yerosti inshootlar institutida oʻz dissertatsiyasini himoya qildi. 1988-yildan 1991-yilgacha Tojikiston davlat texnika universitetida katta oʻqituvchi boʻlib ishlaydi. SSSR Davlat qurilishi tashkiloti tomonidan 1991-yilda Farshed Zehniy Yerosti inshootlar institutining Markaziy Osiyo boʻlimi rahbari etib tayinlandi. Farshed Zehniy 1991-yildan 1994-yilgacha Tojikistonning markaziy shaharlari inshootlarini loyihalashda, yoʻl qurilishi sohasida hamda tarixiy obidalarni rekonstruksiya qilishda oʻz hissasini qoʻshdi. U 1978-yil Baykal Amur magistralini qurishda hamda Sibir neft va gaz zavodini loyihalashda ishtirok etgan. Farshed Zehniy 1988-yildan 1993-yilgacha Dushanbe aviatsiya xodimlari kengashi raisi boʻlgan.

 Faoliyati 
Farshed Zehniyning 80 dan ortiq ilmiy ishlar hamda 2 ta patentlangan ixtirosi bor edi. U AQSh Milliy institutining dasturi asosida xalqaro ekspert unvoni sohibi hisoblanadi. Moskvadagi Gagarin maydoni, Kremldagi binolar, Stanislavskiy teatri, Moskva harbiy akademiyasi va Rostov Don stadioni kabi binolarni loyihalashda bevosita ishtirok etgan. 1993-yil Yangi Dehli shahridagi, 2001-yil London shahridagi, 2002-yil Istanbul shahridagi, 2007-yil Madrid shahridagi hamda 2011-yil Afina shahridagi Xalqaro arxitektura konferensiyalarida ishtirok etgan.

 

Turkum:Samarqandda tugʻilganlar
Aditya-L1

Aditya-L1 quyoshni oʻrganish va tadqiq qilish uchun moʻljallangan avtomatik stansiya boʻlib, Hindiston kosmik tadqiqotlar tashkiloti (ISRO) va bir qancha Hind ilmiy-tadqiqot institutlari tomonidan ishlab chiqilgan. Ushbu qurilma Hindistonning quyosh tadqiqoti uchun moʻljallangan birinchi loyihasi hisoblanadi. Aditya-L1 2023-yil, 2-sentabr sanasida, Hindistonning muvaffaqiyatli Chandraayan-3 loyihasidan 10 kun oʻtib, PSLV C57 raketasi yordamida Hindiston vaqti bilan 11:50 da ochiq kosmosga uchirildi va Yerdan 1.5 million kilometr uzoqlikda joylashgan, L1 lagranch nuqtasi orbitasi tomon yoʻl oldi.

Aditya-L1 missiyasi Yerdan 1500000 km uzoqlikda joylashgan L1 lagranj nuqtasi atrofidagi halo orbitasiga yetib borishi uchun 109 Yer kuni atrofida vaqt ketadi. 1,5 tonna oʻgirlikdagi sunʼiy yoʻldosh turli maqsadlarga ega boʻlgan, jumladan, tojning isishi, quyosh shamoli tezlashishini, toj magnitometriyasini, yaqin UV quyosh nurlanishining kelib chiqishi va monitoringini oʻz ichiga oluvchi yettita yuklarni olib yuradi.

 Nomlanishi 
"Aditya" Quyoshni ifodalovchi hind xudolari – Surya va Adityas sharafiga nomlangan. „L1“ belgisi Lagranj 1 nuqtasini, kosmik kemaning Quyosh va Yer orasidagi manzilini bildiradi.

 Loyiha maqsadi 

Aditya-L1 dan koʻzlangan maqsadlar:
 Quyosh xromosferasi va toji dinamikasini kuzatish
 Xromosfera va koronal issiqlikni, qisman ionlangan plazma fizikasini, toj magnit maydonini va issiqlik uzatish mexanizmlarini va olov almashinuvini oʻrganish
 Oʻz joylashgan oʻrni atrofidagi fizik zarrachalar muhitini kuzatish
 Quyosh otilishiga olib keladigan toj ostidagi bir necha qatlamlardagi jarayonlar ketma-ketligini aniqlash
 Kosmik ob-havoni, quyosh shamolining kelib chiqishi, tarkibi va dinamikasini oʻrganish

 Tarixi 

Aditya 2008 yil yanvar oyida Kosmik fanlar boʻyicha maslahat kengashi (ADCOS) tomonidan loyihalangan. Dastlab Quyosh tojini oʻrganish uchun koronagrafli Pastki Yer orbitasida (800 km) kichik (400 kg) sunʼiy yoʻldosh sifatida loyihalash koʻzda tutilgan. 2016–2017-moliya yili uchun $36 milliard miqdorida eksperimental byudjet ajratildi. Missiya doirasi kengaytirildi va u Lagrange nuqtasi L1 ga joylashtiriladigan keng qamrovli quyosh va kosmik muhit observatoriyasiga aylandi, shuning uchun missiya „Aditya-L1“ deb oʻzgartirildi.

 

 
 Qoʻshimcha maʼlumotlar
Turkum:Koinot
Maligin baliqkoʻzi

Maligin baliqkoʻzi  – sho‘radoshlar oilasi baliqko‘z turkumiga mansub endemik oʻsimlik. Oʻzbekiston Respublikasi Qizil kitobiga kamyob, endemik tur sifatida kiritilgan. Sirdaryo viloyati, Mirzacho‘l hududida uchraydi. Choʻl mntaqasida shoʻr (taqir tuproqlar) va shoʻrxok tuproqlarda oʻsishga moslashgan.
 Tavsifi 
Bir yillik oʻt oʻsimlik, boʻyining uzunligi 30-35 sm. Shoʻrxok choʻllarda oʻsishga moslashgan, oʻq ildiz tizimiga ega. Yosh nihollarining sirti tuk bilan qoplangan, oʻsimlik kattalasha boshlaganidan keyin tuklari toʻkilib ketadi. Barglari novdada navbatma navbat joylashgan, rangi yashil, etli, uzunligi 0,8 sm gacha, shakli ingichka qalami, uchi toʻmtoqlashgan. Gulyonbargchalari gulqoʻrgʻonidan qisqa tuxumsimon shaklda. Gullari pushti yoki och pushti rangda, ikki jinsli, poya oxiridagi boshoq to‘pgullarda joylashgan. Gulqoʻrgʻon boʻlakchalari nashtarsimon tuksiz. Meva pishib yetilganidan keyin gulqoʻrgʻon boʻlaklari qanotcha hosil qiladi. Gultojibargalari va gulkosachabarglari 5 donadan erkin. Changdonining uzunligi 1,5 mm, yarmigacha qoʻshilgan, uchlari erkin. Hasharotlar yordamida changlanadi. Urug‘chibargi gulqoʻrgʻonidan uzun. Iyun-sentabr oylarida gullab, mevasi yetiladi. Mevasi quruq yongʻoqcha, qanotchalari yordamida, shamol orqali tarqaladi. Urug‘i orqali jinsiy yoʻl bilan koʻpayadi.

 Tarqalishi va oʻsish sharoiti 
Oʻzbekiston Respublikasi Qizil kitobiga kamyob, endemik tur sifatida kiritilgan. Yakka yakka holatda uchraydi. Sirdaryo viloyati, Mirzacho‘l hududida tarqalgan. Shoʻrxok tuproqlarda oʻsadi. Bu tur tarqalgan joylarda chorva mollarining koʻplab boqilishi va dehqonchilik olib borilishi natijasida areali kamayib ketgan.

 

Turkum:Sirdaryo viloyati geografiyasi
Biwali Bayles (basketbolchi)

Biwali Bayles (2002-yil 15-fevralda tug'ilgan) — Milliy Basketbol Ligasining (NBL) Illavarra Xouks jamoasi uchun avstraliyalik professional basketbolchilaridan biri hisoblanadi.

 Hayotining boshlang'ich davri 
Biwali Bayles 2002-yil 15-fevralda Brisbenda tavallud topgan Biwali Bayles bir yoki ikki yoshida oilasi bilan Sidney chekkasidagi Redfern shahriga ko'chib o'tgan hamda o'zi yashaydigan The Blokda o'sgan. Biwali Bayles "Bronkos" o'yinchisi Jharal You Yehning katta muhlisi bo'lgan hamda bir paytlar onasi basketbol o'ynashni taklif qilmaguncha, regbi ligasi futbolida martabasi yuqori bo'lishini xohlagan edi.

 Kollej karyerasi 
Biwali Bayles 2020-yil yanvar oyida Gavayida kollej basketboli terma jamoasi tarkibida oʻynashga qaror qilgan.

Biwali Bayles dasturdagi yakka mavsumida har bir o'yinda (2,6) golli uzatma bo'yicha jamoani boshqargan, har bir o'yinda o'rtacha 6,2 ochko to'plagan. Biwali Bayles shuningdek, Gavayi uchun o'yinda g'alaba qozongan zarba bo'lgan Cal State Northridgega qarshi uch ochkolik zarbani tushirib, jamoasi uchun muhim ga'labani olib kelgan.

Biwali Bayles 2021-yilning mart oyida o'yinni tark etib hamda professional basketbolchi bo'lib, Avstraliyada o'ynagan. Keyinchalik Biwali Baylesda bu yaxshi tajriba bo'lganini, lekin u kortda yetarli vaqtga ega bo'lmaganini va "kun oxirida men buni o'zim uchun his qilmadim" deganini ham sezganmiz ham.

 Professional martaba 

 Sidney Kings (2021–2023) yil 
Biwali Bayles 2021-yil 27-aprelda Sidney Kings terma jamoasi bilan shartnoma imzolagan. U qirollarga 2022-yilgi NBL chempionligini yutishda yordam berganligi bilan ajralib turgan.

2023-yilning 14-yanvarida Biwali Bayles 2022-2023-yilgi mavsumning qolgan qismida Kingsdan pullik ta’tilga chiqishi e’lon qilingan. Qirollar 2023-yilgi NBL chempionligini ham qo'lga kiritishga muvaffaq bo'lishgan.

 Illawarra Hawks (2023-yildan hozirgi kungacha) 
2023-yil 25-mayda Bayls Illavarra Xouks bilan NBL 2023-2024 yilgi mavsumi uchun munosib rivojlanishi haqida o'ylab, ushbu terma jamoa bilan shartnoma imzolagan.

 Terma jamoadagi faoliyati 
Biwali Bayles 2019-yilda FIBA U–17 Okeaniya chempionatida 17 yoshgacha bo'lgan basketbolchilar o'rtasifAvstraliya terma jamoasida o'ynab, oltin medalni qo'lga kiritgan. Biwali Bayles 19 yoshgacha bo'lgan Avstraliya milliy terma jamoasi a'zosi bo'lib, ular uchun 2021-yilgi Jahon chempionatida o'ynab, chempionlikni qo'lga kiritishgan.

 Karyera statistikasi 

|-
| 2020–2021 
| align=left|Hawaii
| 21 || 12 || 19.3 ||. 404 ||. 432 ||. 697 || 3.1 || 2.6 || 0.6 || 0.1 || 6.2

 
Turkum:Yashayotgan insonlar
Turkum:2002-yilda tugʻilganlar
Abul Hasan Said Mu’tazid

Abul Hasan Said Mutazid- (1248-yilda vafot etgan) 1242-yildan to vafotigacha hukmronlik qilgan Muvahhidlar xalifasi. U Idris al-Ma’munning o‘g‘li edi.
Hayoti
Muvahidinlar hozirgi Marokashning faqat bir qismini nazorat qilgan davrda u ukasi Abdulvohid II dan keyin xalifa bo‘ldi. Hukmronligi davrida u Mariniylardan Miknasni, Zayyoniylardan Tlemsenni qaytarib olishga harakat qilgan. Said Mariniylardan kontingent olishga muvaffaq bo‘ldi. Lekin Ujda jangida Zayyoniylar tomonidan o‘ldirildi, shundan so‘ng uning boshi olinadi Histoire des Beni Zeiyan, rois de Tlemcen, par Abou-Abd'Allah-Mohammed ibn-Abd'el-Djelyl et Tenessy, ouvrage trad. par ... 'Abu Abdallah Muhammad ibn 'Abd-al-jalil al-Tanasi. Duprat..

Keyin Mariniylar Fesni zabt etish imkoniyatidan foydalanib, Muvahhidlarning Marrakosh hududiga nazoratini samarali tarzda kamaytirdilar Jamil M. Abun-Nasr (20 August 1987). A History of the Maghrib in the Islamic Period. Cambridge University Press. pp. 103–104. ISBN 978-1-316-58334-0..
 

turkum:Islom tarixi
turkum:islom
Abdulvohid II

Abu Muhammad Rashid Abdulvohid- (arab. أبو محمد الرشيد عبد الواحد بن المأمون; 1242-yil 4-dekabrda vafot etgan) 1232-yildan to vafotigacha hukmronlik qilgan Muvahhid xalifasi.

Hayoti
Otasi Idris I vafotidan so‘ng (u poytaxt Marrakashni nazorat qilgan raqib xalifa Yahyo Mo‘tasimga qarshi yurishda halok bo‘lgan) Abdulvohid yangi xalifa bo‘ldi va Muvahhid xalifaligining yakuniy parchalanishi boshlandi. U Yahyoni Marrakeshdan siqib chiqara olmadi, Tlemsen amiri esa Tunisdagi Hafsiylar hukmdori Abu Zakariyo Yahyo singari 1236-yildan mustaqillikka erishdi (Zayyoniylar sulolasiga asos soldi). Xalifalikning janubiy qismidagi tartibsizliklar tufayli u Marrakesh va Tlemsenni qaytarib olish fikridan voz kechishga majbur boʻldi va xalifalikning janubiy sahara hududidagi qoʻzgʻolonlarni bostirishga eʼtibor qaratdi. U Sahroi Kabirda qoʻzgʻalonchilarga qarshi kurash olib bordi va ularni 1239 yilda tor-mor qildi. Soʻngra butun e’tiborini yoʻqotilgan hududlarini qaytarib olishga qaratdiJulien, Charles-André. Histoire de l'Afrique du Nord, des origines à 1830, Payot, Paris, 1994..

Vafoti
1242-yilda Abdulvohid oʻz gubernatoriga Fesni qoʻlga kiritgan Mariniy Abu Yahyo ibn Abdulhaqning yana bir boʻlinishiga qarshi kurashishni buyurdi. Biroq, Abdulvohid oʻsha yil(1242)ning dekabr oyida oʻz saroyida hovuzga choʻkib ketgan (yoki yiqilib vafot etgan) holda topilgan. Uning o‘rniga akasi Abul Hasan Said Moʻtazid kelgan.

 

turkum:Islom tarixi
turkum:islom
Azizam (2015 yil Amerika filmi)

„Darling“ — AQSH psixologik filmi. 2015-yilda ekranlarga chiqqan. Bosh rollarni Lauren Ashley Carter, Sean Young, Brian Morvant, Larry Fessenden, Helen Rogers, John Speredakos oʻynagan.

 

 
 
 

Turkum:2015-yil filmlari
Turkum:IMDb identifikatori Vikimaʼlumotlardagisi bilan ayni boʻlgan sahifalar
Turkum:AQSh filmlari
Turkum:Ingliz tilidagi filmlar
Turkum:AQSh dahshatli filmlari
Yahyo Mo‘tasim

Yahyo Mo‘tasim -(arab. أبو زكرياء المعتصم يحي بن الناصر; Abu Zakariyo Mo‘tasim Yahyo ibn Nosir; 1236-yilda vafot etgan). U 1227–1229 yillarda hukmronlik qilgan Muvahhidlar xalifasi, Muhammad Nosirning oʻgʻli va xalifa Yusuf II ning ukasi edi.

Hayoti
Amakisi Abdulloh Odil vafot etgach, Yahyoni Marokash shayxlari qo‘llab-quvvatladilar, ammo ikki yildan so‘ng uni boshqa da’vogar, amakisi Idris al-Ma’mun rad etdi. Idris 1232-yilda vafot etgach, Yahyo o‘z da’volarini yangiladi, lekin uning amakivachchasi Abdulvohid II undan afzalroq edi. U baribir 1236-yilda vafotigacha Marrakeshni nazoratida saqlab qola oldi, shundan so‘ng Muvahhidlar davlati hududlari yana Abdulvohid qo‘l ostida birlashtirildiCharles-André Julien. Histoire de l‘Afrique du Nord, des origines à 1830..
 

turkum:Islom tarixi
turkum:islom